CELEX: C2005/069/13
Language: sl
Date: 2005-03-19 00:00:00
Title: Zadeva C-5/05: Predlog za sprejem predhodne odločbe na podlagi sodbe Hoge Raad der Nederlanden z dne 7. januarja 2005 v zadevi Staatssecretaris van Financiën proti B. F. Joustra

19.3.2005   
            
            
               SL
            
            
               Uradni list Evropske unije
            
            
               C 69/6
            
         Predlog za sprejem predhodne odločbe na podlagi sodbe Hoge Raad der Nederlanden z dne 7. januarja 2005 v zadevi Staatssecretaris van Financiën proti B. F. Joustra
   (Zadeva C-5/05)
   (2005/C 69/13)
   Jezik postopka: nizozemščina
   Hoge Raad der Nederlanden je s sodbo z dne 7. januarja 2005 v zadevi Staatssecretaris van Financiën proti B. F. Joustra, ki jo je sodno tajništvo prejelo dne 10. januarja 2005, Sodišču Evropskih skupnosti predložil predlog za sprejem predhodne odločbe.
   Hoge Raad der Nederlanden predlaga Sodišču, naj odloči o naslednjih vprašanjih:
   
               1)
            
            
               Ali je treba člen 8 Direktive Sveta 92/12/EGS (1) razlagati tako, da je v primeru, ko posameznik osebno in za lastno uporabo v eni državi članici nabavi trošarinske proizvode, ki jih preko prevozne družbe odpravi v drugo državo članico, trošarina obračunana in plačana samo v državi članici pridobitve?
            
         
               2)
            
            
               Ali je treba člen 8 Direktive Sveta 92/12/EGS razlagati tako, da je trošarina obračunana in plačana samo v državi članici pridobitve v primeru, kot je v tej zadevi, ko posameznik, ki ne deluje s poklicnim ali pridobitnim ciljem, v določeni državi članici nabavi trošarinske proizvode za druge posameznike in jih na njihov račun preko prevozne družbe odpravi v drugo državo članico?
            
         
               3)
            
            
               Če bi bil odgovor na eno izmed teh vprašanj odklonilen, ali bi bilo treba člena 7 in 9 Direktive Sveta 92/12/EGS razlagati tako, da v primeru, ko tretja oseba po naročilu posameznika prepelje trošarinske proizvode, ki so bili že sproščeni v porabo v eni državi članici, v drugo državo članico, v kateri so namenjeni njegovim lastnim potrebam in osebnim potrebam drugih oseb, za katere je posredoval, ta posameznik drži te trošarinske proizvode v drugi državi članici v komercialne namene v smislu členov 7 in 9 direktive, in sicer tako tiste, ki jih namenja svoji lastni porabi kot tiste, ki jih drugi posamezniki namenjajo njihovi lastni porabi, pa čeprav ne deluje s poklicnim ali pridobitnim ciljem?
            
         
               4)
            
            
               Če je odgovor na tretje vprašanje odklonilen, ali izhaja iz kakšne druge določbe direktive, da je posameznik, ki ga navaja to tretje vprašanje, zavezanec za trošarino v drugi državi članici?
            
         
      (1)  Direktiva Sveta 92/12/EGS z dne 25. februarja 1992 o splošnem režimu za trošarinske proizvode in o skladiščenju, gibanju in nadzoru takih proizvodov (UL L 76, 23.3.1992, str. 1).